ยอดป่วย “โควิด” ในสหรัฐฯ ทะลุ 2.6 ล้านราย นิวยอร์กอ่วมสุด-บรอดเวย์ ปิดยาวไม่มีกำหนด
ยอดป่วย “โควิด” ในสหรัฐฯ ทะลุ 2.6 ล้านราย นิวยอร์กอ่วมสุด-บรอดเวย์ ปิดยาวไม่มีกำหนด 
ยอดป่วย “โควิด” ในสหรัฐฯ ทะลุ 2.6 ล้านราย นิวยอร์กอ่วมสุด-บรอดเวย์ ปิดยาวไม่มีกำหนด
1 ก.ค. 2563

ศูนย์วิทยาศาสตร์และวิศวกรรมเชิงระบบ (CSSE) แห่งมหาวิทยาลัยจอห์นส ฮอปกินส์ รายงานยอดผู้ป่วยโรคติดเชื้อไวรัสโคโรนาสายพันธุ์ใหม่ (โควิด-19) ในสหรัฐฯ สูงทะลุ 2.6 ล้านราย เมื่อวันอังคารที่ 30 มิ.ย.ที่ผ่านมา
โดยรายงานระบุว่าสหรัฐฯ ตรวจพบผู้ป่วยโรคโควิด-19 รวมอยู่ที่ 2,634,432 ราย และผู้ป่วยเสียชีวิต 127,410 ราย เมื่อนับถึง 09.30 น. ของวันพุธ (1 ก.ค.) ตามเวลาประเทศไทย
ขณะเดียวกันรัฐนิวยอร์กยังคงเป็นรัฐที่ได้รับผลกระทบรุนแรงที่สุดในประเทศ โดยตรวจพบผู้ป่วย 393,454 ราย และผู้ป่วยเสียชีวิต 32,032 ราย ขณะที่รัฐอื่นๆ ที่ตรวจพบผู้ป่วยเกิน 100,000 ราย ได้แก่ แคลิฟอร์เนีย นิวเจอร์ซีย์ เท็กซัส ฟลอริดา อิลลินอยส์ และแมสซาชูเซต
ด้านอเล็กซ์ เอซาร์ รัฐมนตรีกระทรวงสาธารณสุขและบริการมนุษย์ของสหรัฐฯ (HHS) กล่าวเตือนเมื่อวันอาทิตย์ (28 มิ.ย.) ว่า “หน้าต่างแห่งโอกาสของการสกัดกั้นโรคโควิด-19”” กำลังจะปิดตัวลง หลังหลายรัฐของประเทศ โดยเฉพาะอย่างยิ่งทางตอนใต้และตะวันตก มีรายงานผู้ป่วยและการเข้ารักษาตัวในโรงพยาบาลเพิ่มมากขึ้น
ขณะที่ผู้สื่อข่าวสำนักข่าวซินหัว ได้ไปเยือนถนนบรอดเวย์ (Broadway)  ในนครนิวยอร์กของสหรัฐฯ พร้อมรายงาน คาดว่าถนนบรอดเวย์ ซึ่งมีโรงละครจำนวนมาก จะปิดทำการต่อเนื่องยาวทั้งปี สืบเนื่องจากระบาดของโรคติดเชื้อไวรัสโควิด-19

(แฟ้มภาพซินหัว : ผู้คนบริเวณโรงละครบรอดเวย์ที่ถูกปิดชั่วคราวในนครนิวยอร์กของสหรัฐฯ เมื่อวันที่ 29 มิ.ย. 2020)
โดยเดอะ บรอดเวย์ ลีก (The Broadway League) สมาคมการค้าอุตสาหกรรมบรอดเวย์ ได้เปิดเผยว่าบรอดเวย์จะปิดทำการต่อไปอย่างน้อยตลอดทั้งปีนี้ ส่วนผู้จัดการแสดงจำนวนมากต่างส่งสัญญาณว่าจะยังไม่กลับมาเปิดการแสดงอีกครั้ง จนกว่าจะถึงช่วงปลายฤดูหนาวหรือช่วงต้นฤดูใบไม้ผลิ
ทั้งนี้ เดอะ บรอดเวย์ ลีก เปิดเผยเมื่อวันจันทร์ที่ 29 มิ.ย. ว่า เจ้าของโรงละครและผู้ผลิตการแสดงจะคืนเงินหรือเปลี่ยนตั๋วเข้าชมการแสดงที่จำหน่ายไปก่อนหน้านี้ ซึ่งมีกำหนดวันแสดงไม่เกินวันที่ 3 ม.ค. 2021 และสืบเนื่องจากการระบาดใหญ่ของโรคโควิด-19 ที่คาดเดาได้ลำบาก ทำให้บรอดเวย์ต้องปิดทำการโดยยังระบุแน่ชัดไม่ได้ว่าจะกลับมาเปิดการแสดงต่างๆ ได้เมื่อใด

(แฟ้มภาพซินหัว : ผู้คนบริเวณโรงละครบรอดเวย์ที่ถูกปิดชั่วคราวในนครนิวยอร์กของสหรัฐฯ เมื่อวันที่ 29 มิ.ย. 2020)

(แฟ้มภาพซินหัว : ผู้คนบริเวณโรงละครบรอดเวย์ที่ถูกปิดชั่วคราวในนครนิวยอร์กของสหรัฐฯ เมื่อวันที่ 29 มิ.ย. 2020)